****

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL ŠILALĖS RAJONO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ PARDAVIMO VIEŠO AUKCIONO ORGANIZAVIMO IR VYKDYMO KOMISIJOS SUDARYMO IR JOS DARBO REGLAMENTO PATVIRTINIMO**

2025 m. vasario 20 d. Nr. DĮV-77

Šilalė

Vadovaudamasis Lietuvos Respublikos vietos savivaldos įstatymo 33 straipsnio 3 dalies 2 punktu, 34 dalies 6 dalies 2 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsniu, įgyvendindamas Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešame aukcione tvarkos aprašo patvirtinimo“, 28 punktą:

1. S u d a r a u Šilalės rajono savivaldybės nekilnojamojo turto ir kitų nekilnojamųjų daiktų pardavimo viešo aukciono organizavimo ir vykdymo komisiją:

1.1. Virginija Bukauskienė – Šilalės rajono savivaldybės (toliau – Savivaldybė) administracijos Kaimo reikalų ir aplinkosaugos skyriaus vedėja (aukciono vedėja);

1.2. Nijolė Marozienė – Savivaldybės administracijos Turto valdymo skyriaus vyresnioji specialistė (aukciono vedėjo pavaduotoja);

1.3. Inga Briedienė – Savivaldybės administracijos Teisės, personalo ir civilinės metrikacijos skyriaus vyriausioji specialistė;

 1.4. Jūratė Kazlauskienė – Savivaldybės administracijos Centralizuoto buhalterinės apskaitos skyriaus vyresnioji buhalterė;

1.5. Vaida Pundinienė – Savivaldybės administracijos Turto valdymo skyriaus vyriausioji specialistė (aukciono protokoluotoja).

2. T v i r t i n u Šilalės rajono savivaldybės nekilnojamojo turto ir kitų nekilnojamųjų daiktų pardavimo viešo aukciono organizavimo ir vykdymo komisijos darbo reglamentą (pridedama).

3. P a v e d u šio įsakymo 1 punkte nurodytai komisijai organizuoti ir vykdyti Šilalės rajono savivaldybės nekilnojamojo turto ir kitų nekilnojamųjų daiktų, įtrauktų į Viešame aukcione parduodamo Šilalės rajono savivaldybės nekilnojamojo turto ir kitų nekilnojamųjų daiktų sąrašą, patvirtintą Šilalės rajono savivaldybės tarybos, viešuosius aukcionus.

4. Į g a l i o j u Savivaldybės administracijos Turto valdymo skyriaus vyriausiąją specialistę Vaidą Pundinienę informacinių technologijų priemonėmis vykdyti Šilalės rajono savivaldybės nekilnojamojo turto ir kitųnekilnojamųjų daiktų pardavimo viešus aukcionus.

5. P r i p a ž į s t u netekusiu galios Savivaldybės administracijos direktoriaus 2024 m. vasario 7 d. įsakymą Nr. DĮV-60 „Dėl Šilalės rajono savivaldybės nekilnojamojo turto ir kitų nekilnojamųjų daiktų pardavimo viešo aukciono organizavimo ir vykdymo komisijos sudarymo ir jos darbo reglamento patvirtinimo“.

6. P a v e d u paskelbti šį įsakymą Šilalės rajono savivaldybės interneto svetainėje www.silale.lt ir Teisės aktų registre.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas